Hrvatski operator prijenosnog sustava d.d. (HOPS d.d.) jedini je operator elektroenergetskog prijenosnog sustava u RH.

HOPS-ovih 1160 radnika brine o ispunjenju misije tvrtke - vođenju elektroenergetskog sustava Republike Hrvatske, prijenosu električne energije te održavanju, razvoju i izgradnji prijenosne mreže poradi pouzdane opskrbe korisnika uz minimalne troškove i brigu o očuvanju okoliša..

Obzirom na sve veće izazove s kojima se naš tim susreće u svakidašnjem radu, otvaramo poziciju

**pripravnika za radno mjesto „Inženjer“**

**u Sektoru za poslovnu integraciju, Službi za podršku vođenja EES-a,**

i pozivamo sve zainteresirane stručnjake čije kvalifikacije i znanja odgovaraju objavljenim

da se jave na natječaj.

Link za prijavu: <https://www.hops.hr/karijera/nkdiPByCIA76ajUJ06Mrb0>

**Uvjeti radnog mjesta:**

* Visoka stručna sprema
* Vozački ispit B kategorije
* Znanje engleskog jezika
* Znanje rada na računalu.

***Prednost:***

* Smjer: informatika / računarstvo / automatika
* Znanje sistemske programske podrške
* Znanje operacijskih sustava
* Znanje sustava automatizacije
* Znanje programiranja

**Opis posla:**

U Odjelu za sustave nadzora i upravljanja unutar Službe za podršku vođenju EES-a obavljaju se poslovi nadogradnje, održavanja i konfiguriranja SCADA/EMS/OTS sustava u centrima vođenja EES-a i vezanih arhivskih baza podataka. Navedeni sustavi su složeni sustavi koji služe za nadzor elektroenergetskog prijenosnog sustava Republike Hrvatske i obuku dispečera, a obuhvaćaju komunikacijske protokole za razmjenu podataka u stvarnom vremenu, algoritme za regulaciju napona i tokova jalove snage, energetske proračune u stvarnom vremenu, sustave arhiviranja te pripadajuću sklopovsku i programsku opremu.